als_Latn dik_Latn azb_Arab
Ish Komandant Çela, tani në krye të resorit për zbatim të Marrëveshjes së Ohrit, Hazbi Lika nuk ka plan konkret për zgjidhjen e statusit të ish-ushtarëve të UÇK-së dhe familjarëve të dëshmorëve. Lika nuk garanton se një ligj i ngjashëm si ai për “branitellat” do të miratohet për pjesëtarët e UÇK-së, njofton Alsat M.
“Unë mendoj se duhet të ndërmerret diçka në këtë drejtim dhe se çfarë do të bëhet më tutje për momentin nuk jam në gjendje të them me përpikmëri, për shkak të mos-keqkuptimit nga ana e opinionit dhe sidomos nga ana e atyre që veçmë kanë qenë pjesëmarrës të drejtëpërdrejtë në këtë konflikt. Unë nuk mund ta them se a do të miratohet ligj. Sepse deri më tani marrëveshjet që janë bërë mes partive shqiptare po edhe koalicionit që përbën tani këtë qeveri, nuk kanë arritur të bëjnë diçka të tillë. Besoj se brenda kohës do të duhet të shihet kjo punë, nëse ka mundësi të paktën familjet e dëshmorëve dhe ato që u plagosën gjatë luftës të trajtohen nga shteti”, tha Hazbi Lika, Zv/kryeministër për Implementimin e Marrëveshjes së Ohrit.
als_Latn als_Latn